b'\n_START_ARTICLE_\nJohann Baptist Vanhal\n_START_SECTION_\n\xc5\xbdivljenje\n_START_PARAGRAPH_\nVanhal se je rodil v kme\xc4\x8dki dru\xc5\xbeini, prvi pa ga je v svet glasbe popeljal va\xc5\xa1ki glasbenik. Na podlagi teh skromnih izku\xc5\xa1enj se je uspel pre\xc5\xbeivljati kot va\xc5\xa1ki organist in vodja pevskega zbora. Grofica Schaffgotsch, ki ga je sli\xc5\xa1ala igrati na violino, ga je leta 1760 odpeljala na Dunaj, kjer je zanj posredovala pri skladatelju Carlu Dittersu von Dittersdorfu. Ta ga je u\xc4\x8dil kompozicije. Nadaljnja mecenska pomo\xc4\x8d mu je omogo\xc4\x8dila potovanja in pridobivanja novega znanja, ko mu je bilo 35 let. Sodeloval je s slavnimi glasbeniki, obstajajo zapisi, da je igral kvartete skupaj z Haydnom, Mozartom in Dittersdorfom. Vanhal je skomponiral tri opere: Il Demofoonte (1770), Il trionfo di Clelia (1770) in The Princess of Tarento._NEWLINE_Vanhal naj bi trpel za nedolo\xc4\x8deno obliko nevroti\xc4\x8dne motnje, ki se je s\xc4\x8dasoma ozdravila.\n_START_SECTION_\nDelo\n_START_PARAGRAPH_\nVanhal je skomponiral okrog 100 godalnih kvartetov, najmanj 73 simfonij, 95 sakralnih del ter veliko \xc5\xa1tevilo instrumentalnih in vokalnih del. Ve\xc4\x8dina Vanhalovih simfonij je komponirana v molovskih tonalitetah, muzikologi pa jih obravnavajo kot zelo pomembne za razvoj sloga\xc2\xa0\xc2\xbbSturm und Drang\xc2\xab.'